Poliţiști din cadrul Secției nr.2 Poliție Rurală Breasta au depistat, noaptea trecută, un minor de 17 ani, din județul Mehedinți, în timp ce conducea un autoturism pe DJ 606, în comuna Seaca de Pădure.
„În urma verificărilor efectuate, a rezultat faptul că acesta nu posedă permis de conducere, autoturismul condus fiindu-i încredințat de o tânără de 25 de ani, din județul Mehedinți, pasageră în autoturism“, potrivit IPJ Dolj.
În cauză, polițiștii au întocmit dosar penal sub aspectul săvârșirii infracțiunilor de conducerea unui vehicul fără permis de conducere și încredințarea unui vehicul pentru a fi condus pe drumurile publice unei persoane care nu posedă permis de conducere.